
PERSONES 

Conserge,  mitja  edat,  vesteix  brusa  d'uniforme. 

Dr.  Camps,  30  anys,  elegant,  trajo  d'americana. 

Dr.  Brichs,  30  anys,  jaqué  negre,  una  mica  tronat. 

Periodista,  28  a  30  anys,  aixerit. 

Pagès,  jove,  i  ben  pagès. 

Pinxo,  que  ho  és  i  ho  sembla. 

Borratxo,  amb  totes  les  de  la  llei. 

Municipal,  manso. 

Poliçón,  ferreny. 

Un  del  grupu,  qualsevol. 

Dóna  de  la  vacuna,  dóna  del  poble,  prudent. 

Mme.  Kri-Kri,  estrella  de  cafè  concert,  trajo  llampant. 

Senyora  Camps,  jove  i  distingida. 

Grupu  de  gent.  Un  goç  petè,  clapat 

Època  actual 


Amb  el  següent  repartiment,  i  baix  la  direcció  de  don  Joaquim 
Montero,  fou  estrenada  aquesta  obra  en  el  teatre  Nou,  de  Barcelona, 
la  vetlla  del  28  de  Novembre  de  1913  : 

Conserge,  senyor  Montero;  Dr.  Camps,  senyor  Pedrola;  Doc- 
tor Brichs,  senyor  Martínez;  Periodista,  senyor  Mir;  Pagès,  se- 
nyor Oya;  Borratxo,  senyor  Vidal;  Pinxo,  senyor  Vidales;  Mu- 
nicipal, senyor  Montó;  Poliçón,  senyor  Martí;  Un  del  grupu,  se- 
nyor Villamore;  Dona  de  la  vacuna,  senyora  Xatart;  Mme.  Kri- 
Kri,  senyoreta  Montoro;  Senyora  Camps,  senyoreta  Pelfort. 


ACTE   ÚNIC 


L'escena  representa  la  sala  del  metge  de  guardià  en 
una  «Casa  de  socorro»  de  Barcelona.  Una  porta  al 
fons,  que  comunica  amb  la  sala  d'espera;  altra  a  l'es- 
querra, que  dóna  a  urt  corredor.  Taula-ministre  a  la 
dreta,  amb  un  sillò  i  dugués  cadires  enfront.  A  banda 
i  banda  de  la  porta  del  fons,  un  rengle  de  cadires  i  un 
armari  amb  ampolles.  A  les  parets  cap  quadro,  un  re- 
llotge, un  calendari  americà  i  un  penjarrobes  amb  una 
bata  blanca.  A  un  costat,  una  tauleta  coberta  amb  una 
tovallola;  damunt,  un  paquet  de  cotó,  unes  estisores,  al- 
guns frases  i  un  petit  rentamans. 


Dreta  i  esquerra,  les  de  l'actor 


ESCENA  PRIMERA 

Dr.  Brichs,  qui  està  llegint  assentat  darrera  la 
taula,  i  Conserge,  dret,  plegant  una  vena 


CONSERGE 

Mai  diria  què  estava  pensant,  ara?  A  veure  si 
ho  endevina!  (El  Doctor  alça  la  vista  del  llibre.) 
Quin  és  el  colmo  per  a  un  camillero?  És  molt 
difícil ! 

DR.  BRICHS 

Home,  acabi  de  plegar  la  vena,  i  deixi'm  estar! 
Que  no  veu  que  estic  estudiant? 

CONSERGE 

Dispensi,  Sr.  Brichs.  Precisament  jo  ho  feia 
per  a  distreure'l!...  Perquè  és  molt  ben  trobat 
aquest  colmo... 

DR.  BRICHS 

Oh!... 

CONSERGE 

Ja  me'n  vaig,  ja! 

(Cançoner ament,  se'n  va  per  l'esquerra.) 

ESCENA  II 
Dr.  Camps  (don  Joan)  i  Dr.  Brichs 

dr.  camps,  entrant 
Què  tal,  Pep? 

DR.  BRICHS 

Hola,  noi ! 

DR.  CAMPS 

T'han  amolat  gaire  aquest  dematí? 

DR.  BRICHS 

Contínuament!  Fins  ara  no  he  pogut  agafar 
un  llibre.  Ja't  dic  jo  que  és  una  de  les  més  casti- 
gades aquesta  Casa  de  Socorro  :  sembla  que  la 
gent  hi  trobi  gust  en  venir  aquí ! 

DR.  CAMPS 

Tant  com  això,  no  ho  crec! 

DR.  BRICHS 

Ah!  La  teva  senyora  ha  telefonat  preguntant  si 
ja  havies  entrat  de  guardià  i  que  més  tard  et  pas- 
saria a  buscar! 

ne 


A   LA    «CASA   DE  SOCORRO»  15 

dr.  camps,  contrariat 
Bò! 

dr.  brichs,  rient 
Si  la  teva  senyora  et  sentís! 

dr.  camps 
No't  casis,  noi,  creu-me! 

DR.  BRICHS 

Tant  malament  et  va? 

dr.  camps 

No  és  que'm  vagi  malament;  però...  què't  diré 
jo...  trobo  a  faltar  aquella  llibertat,  la  santa  lliber- 
tat! 

DR.  BRICHS 

Bé;  vols  dir  que  tu...  no  te'n  prens  cap? 

DR.  CAMPS 

Mai:  sóc  un  model  de  marits! 

DR.  BRICHS 

No  me'n  fiaria  massa.  Em  sembla  que  si  se't 
presentés  una  ocasió...  una  bona  ocasió... 

DR.  CAMPS 

Home,  tant  diràs!... 

dr.  brichs,  rient 
Ah!  veus? 

DR.  CAMPS 

I,  parlant  d'un'altra  cosa:  que  has  vist  a  l'operat? 

DR.  BRICHS 

Sí :  no  més  crida  que  té  gana! 

DR.  CAMPS 

No'n  pot  tenir:  li  sembla! 

DR.  BRICHS 

Ell  ho  assegura! 

DR.  CAMPS 

Què  sab  ell?  Potser  encara  em  voldrà  fer  creu- 
re que  un  home  a  qui  abans  d'ahir  li  vaig  resse- 
car un  troç  de  budell  pot  tenir  gana?  No  és  més 
que  una  autosugestió  :  això  és  cerebral ! 

DR.  BRICHS 

Vols  dir  que  no  és  de  l'estómac? 

DR.  CAMPS 

Ca,  home!  És  una  idea  fixa  que  té...  Ja  tot  ahir 
va  dir  lo  mateix! 

DR.  BRICHS 

I  què  va  menjar  ahir? 

DR.  CAMPS 

Res,  si  està  a  dieta! 

dr.  brichs,  rient 
Així  no  és  estrany  que  tingui  gana! 

DR.  CAMPS 

Manies!  (Petita  pausa.) 

DR.  BRICHS 

Encara  vui  veure  còm  en  surt  aquest  home! 

DR.  CAMPS 

Jo. bé  ho  espero. 

DR.  BRICHS 

Sí;  ...si  les  operacions  que  no't  donaran  cap 
nom  totes  surten  bé!  Jo  en  vaig  fer  una  per  l'istil 
a  una  senyora,  un  cas  molt  dificultós... 

DR.  CAMPS 

I  va  anar  bé? 

DR.  BRICHS 

Divinament.  L'operació  no  podia  anar  millor. 
La  llàstima  és  que  la  senyora  es  morís  l'endemà. 

DR.  CAMPS 

No  té  res  que  veure.  L'operació  podia  estar 
molt  ben  feta,  i  no  obstant... 

DR.  BRICHS 


Ja  ho  sé;  però  què  hi  faràs  si  el  públic  judica 
per  l'èxit! 

DR.  CAMPS 

I  vas  cobrar-la? 

DR.  BRICHS 

Sí;  però  després  de  lo  molt  que  havia  fet  per 
la  malalta,  encara  van  retallar-me  el  compte.  I  ai- 
xò que  qui  pagava  era  el  gendre! 

DR.  CAMPS 

Hi  ha  gent  molt  desagraida. 

DR.  BRICHS 

Sí,  noi!  Va,  deixa'm  recullir  els  trastets,  que  jo 

me'n  vaig! 

(Es  fica  a  la  butxaca  una  llibreteta,  un  termò- 
metre, etc.  S'ha  tret  la  brusa  i  es  posa  el  ber- 
ret.) 

dr.  camps,  agafant  el  llibre  de  damunt  la  taula 

Què  estudiaves  aquí?  (Llegint):  «La  Inquisi- 
ción  por  dentro  y  sus  martirios».  Però  encara  hi 
ha  algú  que  llegeix  aquestes  coses? 

DR.  BRICHS 

No  és  meu,  eh?  Me  l'ha  deixat  el  municipal... 
És  tant  aborrit  estar  de  guardià!  No  sé  pas  còm 
matar  el  temps! 

DR.  CAMPS 

Això  rai :  fes-li  una  recepta! 

DR.  BRICHS 

Home,  no'm  vinguis  amb  xistos,  tu  també! 
Massa  que  n'haig  de  sofrir! 

DR.  CAMPS 

Això  és  que  el  conserge  et  dèu  haver  sortit 
amb  algun  dels  seus. 

DR.  BRICHS 

És  inaguantable  aquest  home!  Jo,  de  la  Junta,  ja 
l'hauria  tret.  Pensa  ser  un  graciós,  i  tant  si  ve  bé 
com  no,  ha  de  fer  el  séu  xisto...  dolent,  natural- 
ment... Avui  se  li  ha  acudit  un  colmo,  ja  te'l  di- 
rà, ja... 

DR.  CAMPS 

És  un  infeliç. 

DR.  BRICHS 

Calla,  ara  ve...  Adéu,  noi:  fins  demà. 

DR.  CAMPS 

Ont  vas  tant  depressa? 

DR.  BRICHS 

Una  estona  a  l'Ateneu. 

DR.  CAMPS 

Suposo  que  allí  no  hi  déus  anar  a  llegir  llibres 
d'aquests!... 

dr.  brichs,  amb  dignitat 
No!...  Vaig  a  afeitar-m'hi! 

(Se'n  va  pel  fons.  Entra  el  Conserge.) 


ESCENA   III 
Conserge  i  Dr.  Camps 

conserge 

Bon  dia,  don  Joan...  Passi-ho  bé,  Sr.  Brichs... 
Vol  els  diaris? 

dr.  camps 
Sí,  porteu.  Què  hi  ha  de  nou? 

conserge 
Res:  uns  quants  que  s'esperen  per  a  la  vacuna. 

DR.  CAMPS 

Molts? 

CONSERGE 

Els  de  sempre. 

DR.  CAMPS 

Còm?  Els  mateixos?  Que's  fan  vacunar  per  vici? 

conserge,  somrient 

Cada  dia  són  nous...  Vui  dir  que  poca  diferen- 
cia, n'hi  ha  com  els  demés  dies...  Ja  m'ha  entès 
vostè! 

DR.  CAMPS 

Sí,  però  en  el  parlar  tingueu  propietat! 

CONSERGE 

Més  me  l'estimaria  al  Passeig  de  Gracia! 

DR.  CAMPS 

Potser  se  us  aniria  la  gràcia  a  passeig,  i  fóra 
llàstima.  No  us  donarien  pas  més  alegria  les  pes- 
setes, vós  que  sempre  en  teniu  una  per  dir. 

CONSERGE 

Llavors  la  tindria  per  dà. 

dr.  camps,  mirant-se  el  rellotge  de  la  paret 

Va,  no  perdem  temps!  Encara  m'ho  encomana- 
ríeu! Digueu  al  camillero  que  comenci  a  fer  en- 
trar la  gent. 

conserge,  tot  anant-hi 

A  propòsit...  Ja  sab  quin  és  el  colmo  d'un  ca- 
millero?... A  veure  si  hi  atina? 

DR.  CAMPS 

Ja  hi  tornem?  Aneu,  aneu!  Ja  me'l  contareu 
un'altra  estona. 

(Se'n  va  el  Conserge.  El  Doctor  somriu  i  es  posa 
la  brusa  blanca.) 


ESCENA  IV 

Dr.  Camps,  Dóna  de  la  vacuna, 
després  Conserge 


dóna  de  la  vacuna,  entrant  tímidament 
Bon  dia,  senyor  metge. 

dr.  camps 
Bon  dia.  Segui. 

dóna  de  la  vacuna 
Gràcies. 

DR.  CAMPS 

Vacunació  o  revacunació? 

DÓNA  DE  LA  VACUNA 

Com  vostè  conegui. 

DR.  CAMPS 

No  m'entén.  Vui  dir  si  ha  sigut  vacunada  de 
criatura. 

DÓNA  DE  LA  VACUNA 

Una  servidora  no  se'n  recorda,  però  tinc  la  se- 
nyal al  braç.  (El  Doctor  va  preparant  lo  menes- 
ter.)  Escolti!  Que'm  farà  gaire  mal? 

DR.  CAMPS 

Gens!  Ni  se  n'adonarà. 

DÓNA  DE  LA  VACUNA 

És  que  tinc  una  por!... 

DR.  CAMPS 

Cuiti,  dóna,  arreboci's  la  màniga  o  tregui's 
el  sac. 

(Entra  el  Conserge,  mentres  la  dóna  fa  esforços 
per  a  arreboçar-se  la  màniga,  que  li  ve  un  xic 
estreta;  el  Conserge,  al  veure-ho,  pren  unes  es- 
tisores  de  damunt  la  taula  i,  acostant-se  a  la 
dóna,  diu:) 

CONSERGE 

Deixi'm  a  mi.  Ja  veurà  que  prompte  està  això! 

DÓNA  DE  LA  VACUNA 

Fugi  d'aquí!  Aviat  hi  són  vostès  a  tallar!  Més 
m'estimo  treure'm  el  cos.  (Ho  fa.) 

CONSERGE 

Si  vol,  la  vacunaran  a  la  cama.  Veritat,  don 
Joan? 

DR.  CAMPS 

Allà  ont  vulgui. 

DÓNA  DE  LA  VACUNA 

I  ara!  No,  no :  al  braç. 

CONSERGE 

Faci-li  ben  amunt,  doncs,  per  si  té  d'anar  esco- 
tada. 

(La  dona  no  ho  ha  sentit.  El  Doctor  somriu.) 

DÓNA  DE  LA  VACUNA 

Tinc  una  por!... 

DR.  CAMPS 

Ja'ns  ho  ha  dit!   (Al  Conserge.)  Comenci-li 
a  desinfectar  la  pell. 

DÓNA  DE  LA  VACUNA     » 

Ai,  mare!  Què  m'han  de  fer? 

(Se  sent  remor  a  la  banda  defora.) 

DR.  CAMPS 

Bò!  Què  és  aquest  xibarri? 

conserge,  després  d'anar  a  la  porta 

Sí,  miri:  una  pel•lícula  :   «Los  efectos  del  al- 
cohol. 2.a  parte>. 


A  LA   «  CaSA   DE  SOCORRO  »  25 


ESCENA  V 

Dits,  el  Borratxo,  el  Municipal 
i  un  Grupu  de  gent 


DR.  CAMPS 

Un  borratxo. 

dóna  de  la  vacuna 

Quina  poca  gràcia  em  fan! 

(S'alça  de  la  cadira  i  va  a  seure  en  un  reco. 
Entra  el  borratxo,  aguantat  pel  municipal 
i  ajudat  pel  Conserge  el  fan  seure.  Un  grupu 
de  gent  es  queda  al  llindar  de  la  porta,  i  poc 
a  poc  anirà  entrant.) 

BORRATXO 

Perquè  jo  tinc  molta  honra...  molta  honra. 

CONSERGE 

I  molt  vi!  Prou  que  ho  veiem! 

dr.  camps,  acostant-s'hi 

Què  té  aquí  al  front? 

(El  grupu,  que  ha  anat  entrant,  volta  al  bor- 
ratxo.) 

MUNICIPAL 

Esto  es  el  cop.  Ha  relliscat  delante  de  ca'l  can- 
salader... y  se  ha  caído... 

UN  DEL  ORUPU 

Que  no,  que'l  cera  li  ha  donat  una  empenta! 

dr.  camps,  adonant-se  del  grupu 
Què  hi  fan  vostès  aquí? 

conserge,  amb  geste  torero 
« A  ver  :  fuera  gente !  > 

UN  DEL  GRUPU 

Adéu,  Gallo!  Que'l  voleu  matar  sol? 

(El  Conserge  els  treu.  El  Doctor,  amb  un  frase 
que  ha  tret  d'un  armari,  l'acosta  al  nas  del 
borratxo.) 

DR.  CAMPS 

Ensumeu  fort.  (Ho  fa.)  Un'altra  vegada.  Còm 
us  dieu? 

borratxo,  costant-li 

Pe...  pe...  Pere.  (Singlot.) 

DR.  CAMPS 

Còm  més? 

(Dóna  el  frase  al  Conserge,  qui  tot  sovint  l'a- 
costa al  nas  del  borratxo.) 

BORRATXO 

Mo...  Mona.  (Singlot.) 

DR.  CAMPS 

Mona? 

MUNICIPAL 

Esta  la  tiene  quasi  todos  los  días. 

CONSERGE 

Així  és  una  mona-manía. 

DR.  CAMPS 

L'apellido  us  pregunto...  No  l'estat. 

BORRATXO 

Mona...  (Singlot.) 

CONSERGE 

Ben  clar  ho  diu! 

BORRATXO 

Mona-gal ! 

DR.  CAMPS 

Ah!  Monegal ! 

conserge,  tornant-li  a  posar  l'ampolla 
sota  el  nas 

Apa,  ensumeu  fort. 

(El  borratxo  rebutja  l'ampolla,  i  alçant-se.) 

BORRATXO 

Tinc  molta  honra,  jo! 

DR.  CAMPS 

No'n  trcurem  res!  Porteu-lo  al  quarto  de  «beo- 
dos». 

(El  Conserge  i  el  Municipal  l'agafen  per  les  aixe- 
lles i  el  duen  cap  a  la  porta  del  corredor  de 
l'esquerra.) 

conserge,  persuasiu 

Apa,  que  dormireu  una  miqueta.   «Efectos  del 
alcohol.  Fin  de  la  2.a  parte.»  (Se'n  van.) 

(El  metge,  no  recordant-se  de  la  dóna  de  la  va- 
cuna, s'assenta  darrera  la  taula  i  es  posa  a  lle- 
gir el  diari.  Pausa.  La  dóna  de  la  vacuna  s'alça 
i  tímidament  s'hi  acosta.) 

DÓNA  DE  LA  VACUNA 

Si  volgués  fer  el  favor...  perquè  una  servidora 
té  un  xic  tard. 

DR.  CAMPS 

Ai,  sí.  No  me'n  recordava  de  vostè.  Aquest  bor- 
ratxo me  n'havia  distret. 

DÓNA  DE  LA  VACUNA 

Quin  home!  Feia  fàstic! 

DR.  CAMPS 

I  llàstima...  Segui,  segui.  Tot  seguit  estarem  lles- 
tos. 

(La  dóna  està  enguniosa  i  còmicament  espanta- 
da. Torna  el  Conserge  amb  el  Municipal,  que 
se'n  va  pel  fons.) 

CONSERGE 

Ja  ronca! 

DR.  CAMPS 

A  veure;  porti'm  la  linfa. 

(El  Conserge  va  a  l'armari  i  treu  un  tubo.  Torna 
a  sentir-se  burgit  i  grans  ais!  a  la  banda  de 
fóra.  El  Doctor,  sorprès,  corre  cap  a  la  porta, 
tot  dient:)  Què  haurà  passat? 

DÓNA  DE  LA  VACUNA 

Reina  santíssima!  Quins  xiscles  més  esgarri- 
fosos! 

CONSERGE 

El  tramvia,  que  dèu  haver  fet  alguna  altra  des- 
gracia! 

ESCENA  VI 
Dits,  un  Paoès  i  el  Municipal 

municipal,  entrant 
Dice  que  un  gosito  le  ha  mocegat  la  pierna. 

CONSERGE 

I  per  això  us  queixeu  d'aquesta  manera?  Ja's 
coneix  que  sóu  de  fóra! 

PAOÈS 

Tafoi !  Com  se  queixen  a  Barcelona? 

CONSERGE 

Sense  fer  tants  crits!  Qualsevol  diria  que  us 
porten  a  matar!  Penseu  que  aquí  no  és  cap  es- 
corxador, sinó  una  Casa  de  Socorro. 

PAGÈS 

Sí  que  estic  ben  posat!...  I  què'm  faran,  ara? 

DR.  CAMPS 

Curar-vos;  em  sembla  que  per  això  heu  vingut. 

PAGÈS 

Poc  he  vingut  jo...  M'han  portat. 

DR.  CAMPS 

Bé,  deixem-nos  de  paraules  i  anem  al  gra. 

PAOÈS 

No  és  pas  un  gra  lo  que  tinc,  sinó  una  moce- 
gada. 

DR.  CAMPS 

I  còm  ha  anat  això? 

PAOÈS 

**  Res,  que  passava  jo  distret,  per  aquí  més 
avall,  quan  un  esquitx  de  goç  que  hi  havia  allí 
a  l'acera  em  salta  a  sobre  i  em  fa  nyoc!  {Agafant- 
se  el  genoll.)  «És  rabiós,  és  rabiós»,  ha  dit  un 
home  sortint  d'una  entrada;  s'ha  format  desse- 
guida  una  rodona  de  gent.**  A  mi  m'ha  agafat 
tal  segament  de  cames  que  no  podia  donar  un 
pas,  tant,  que  he  perdut  l'esma...  i  un  cistell  que 
portava...  i  no  sé  còm  m'han  dut  aquí. 

DR.  CAMPS 

Al  genoll  us  ha  mocegat?  Veiam,  treieu-vos  les 
calces. 

-  PAGÈS 

Ai,  mare!  Què'm  faran? 

DR.  CAMPS 

Sóu  ben  poruc.  Apa,  enllestiu! 

dóna  de  la  vacuna,  al  metge,  iota  prudenta 
I  si  jo'm  retirés? 


dr.  camps 


Com  vostè  vulgui.  Si  vol  passar  al  corredor?... 
Estem  desseguida,  suposo. 

DÓNA  DE  LA  VACUNA 

Em  sab  greu,  perquè  una  servidora  té  un  xic 
tard,  sab? 

DR.  CAMPS 

Vagi,  vagi!  (Al  Pagès.)  Voleu  que  us  ajudin? 

PAGÈS 

Potser  no  caldrà.  (S'arreboça  un  camqll  del 
pantalon  i  calçotets.)  Miri.  (Ensenya  el  genoll.) 

DR.  CAMPS 

No  veig  res.  Aquí  us  ha  mocegat  el  goç? 

CONSERGE 

Potser  és  l'altre  genoll? 

DR.  CAMPS 

Si  no  us  ha  arribat  a  l'epidermis! 

PAGÈS 

Perquè  el  goç  era  petit.  Sort  d'això.  Ves,  pobre 
de  mi,  si  m'hi  arriba! 

DR.  CAMPS 

Que  ja  sabeu  què  és  l'epidermis? 

pagès,  entre  maliciós  i  vergonyós 
Prou  m'ho  penso! 

dr.  camps,  separant-se  d'ell 

i  Beneit!  Ja  us  en  podeu  anar,  ja,  que  no  teniu 
res. 

PAGÈS 

Li  sembla,  doncs,  que  no  corro  perill  d'enco- 
manar-me cap  mal? 

dr.  camps 
Us  en  podeu  anar  tranquil  a  Gratallops. 

PAGÈS 

Poc  ne  so  jo,  de  Gratallops!  Sò  de  la  Conca! 

DR.  CAMPS 

És  lo  mateix. 

PAGÈS 

No,  senyor,  no!  No  n'hi  ha  pas  poca  de  dife- 
rencia! 

DR.  CAMPS 

Y!  espècie,  no  diré...;  però  lo  que  és  el  genero... 

municipal,  entrant 

Aquí  fuera  està  un  ataconador  que  porta  el 
gosito  que  ha  mocegat  a  este  hombre.  Dice  que 
es  el  porter  de  la  casa  donde  el  gos  habita... 
i  que  piensa  que  està  rabioso. 

DR.  CAMPS 

I  què  vol  que'n  fem  nosaltres?  Que'l  camillero 
el  tanqui  a  qualsevol  banda,  interinament.  Des- 
prés telefoni  al  Laboratori  per  a  que'l  vinguin 
a  buscar. 

MUNICIPAL 

Està  muy  bien.  (Se'n  va.) 

dr.  camps,  al  Pagès 

Potser  sí  que's  tracta  d'un  goç  rabiós.  Quin  as- 
pecte tenia  quan  us  ha  mocegat? 

pagès,  espantat 
Molt  mal  aspecte. 

DR.  CAMPS 

Que  duia  la  cua  baixa? 

PAGÈS 

No  senyor. 

CONSERGE 

Ah,  si  la  duia  alta,  rai ! 

PAGÈS 

Tampoc  :  la  du  tallada. 

(Tots  riuen.) 

DR.  CAMPS 

No  tingueu  por,  que  no  serà  res.  Adeusiau. 

PAGÈS 

Passi-ho  bé,  amb  la  companyia. 


ESCENA  VII 
Dr.  Camps  i  Dóna  de  la  vacuna 

dóna  de  la  vacuna,  tímidament,  des  de  la  porta 
Puc  passar? 

DR.  CAMPS 

Endavant,  endavant. 

DÓNA  DE  LA  VACUNA 

Srno  fos  molestar-lo,  perquè  una  servidora  té 
tard... 

DR.  CAMPS 

Sí,  ja  ho  sé.  Ara  estic  per  vostè.  A  veure  si  per 
fi  podré  vacunar-la. 
(La  dóna  s'assenta  en  una  cadira.  Mentrestant, 

el  Doctor  \agafa  un  xic  de  cotó  i  la  llanceta, 
que  la  suca  en  la  linfa  i  se'n  va  al  costat  de 
la  dona  per  a  vacunar-la.  Així  que  va  per  a 
fer-ho,  entra  el  Poliçón.  El  Doctor  dóna  el 
cotó  i  la  llanceta  al  Conserge,  qui  ho  posa 
sobre  la  cadira  del  costat  de  la  dóna.) 

No  sé  si  li  he  pres  el  nom? 

DÓNA  DE  LA  VACUNA 

No  senyor.  Em  dic... 

(Entra  el  Poliçón.) 

ESCENA  VIII 
Dits,  un  Poliçón,  Pinxo  i  Periodista 

poliçón 

Con  permiso,  doctor.  Aquí  le  traigo  esta  buena 
pieza  a  quien  ha  herido  una  prójima... 

periodista 
...I  bon'hora. 
(Es  queda  en  un  cantó,  escrivint  en  el  séu  carnet.) 

PINXO 

Res,  una  carícia. 

DONA  DE  LA  VACUNA 

Quina  cara! 
(Se'n  va  a  sentar-se  al  fons  i  en  el  transcurs  de 
l'escena  vinenta  mig  s'adorm.) 

DR.  CAMPS 

A  veure.  Segui.  (L'examina.  Al  Conserge:)  Una 
vena  i  aigua  timolada.  No  hi  ha  fractura. 

PINXO 

Ca!  Tinc  el  cap  molt  dur  jo. 

DR.  CAMPS 

Que  sigui  per  molts  anys.  Us  faig  mal? 

PINXO 

Gens  :  una  mica  de  pecigolles. 

DR.  CAMPS 

Veig  que  sóu  valent.  (Li  envena  el  cap.) 

poliçón,  al  Pinxo 
De  oficio...  Verdad? 

pinxo 
Sànchez,  Sànchez...  No'm  comprometeu! 

CONSERGE 

Que  potser  sóu  pare  de  família? 

PINXO 

Jo?  No  pas  per  ara. 

CONSERGE 

Potser  sóu  célibe? 

PINXO 

Poc  a  poc  amb  les  paraules.  (El  Conserge, pru- 
dentment, passa  a  V altre  costat  del  guardià.)  De- 
mano una  explicació. 

dr.  camps,  al  Conserge 
I  deixeu-lo  estar!...  Digueu,  còm  ha  anat  el  fet? 

PINXO 

De  la  manera  més  tonta.  M'estava  jo,  aquí,  a  la 
«Tranquilidad»,  tranquilament,  quan  veig  passar 
la  Gravada.  Jo  que  la  crido  i  li  dic,  sense  faltar-li: 
«Sèu,xabeia,  que  pendràs  un  xato.»  Ella  m'ha  res- 
post amb  una  mala  paraula  i  un  accionat  molt 
lleig.  Jo  aleshores  m'he  alçat  per  a  corretgir-li 
aquest  vici  séu,  ens  havem  anat  de  la  mui,  i,  com 
és  viva  de  gènit,  amb  la  clau  que  duia  a  la  mà 
m'ha  fet  aquest  xic  de  pupa...  Si  no  arriben  a 
caure  aquelles  dugués  taules,  ni  se  n'hauria  en- 
terat  ningú.  Res;  Cosas  del  querer...  Un  altre  dia 
farem  les  paus. 

dr.  camps,  anant  a  la  taula,  i  obrint  el  llibre 
I  ara  el  parte...  El  vostre  nom? 

PINXO 

Quico  Sureda. 

DR.  CAMPS 

Natural...? 

PINXO 

De  bon  natural...  si  no  m'inquieten,  eh! 

DR.  CAMPS 

Vui  dir  d'ont  sóu  fill. 

PINXO 

Penso  que  de  la  França  Xica. 

DR.  CAMPS 

Professió? 

PINXO 

Pianista. 

DR.  CAMPS 

De  maneta? 

PINXO 

De  La  Pampa,  cafè  de  camareres. 

dr.  camps,  escrivint 
Organillero...  Domicili? 

pinxo,  gratant-se  el  cap 
Això  ja  és  més  dificultós! 

dr.  camps,  escrivint 

...  sin  domicilio.  El  número  no  cal !  Herida 
contusa.  (Continua  escrivint.) 

PERIODISTA 

Té  algun  àlias,  vostè? 

pinxo,  orgullós 

En  tinc  varios.  Uns  me  diuen  el  «Riçat»  —  com 
que  hi  tinc  els  cabells!  —  altres  en  «Ricets»,  al- 
tres... 

PERIODISTA 

Prou!  (Escrivint:)  Riçat  y  sus  derivados. 

PINXO 

Vostè  és  periodista,  veritat?  Vaja,  demà  torna- 
ran a  parlar  de  mi  els  diaris. 

PERIODISTA 

Que  n'han  parlat  alguna  vegada? 

PINXO 

)a  ho  crec:  miri,  avui  mateix,  per  a  no  anar 
més  lluny. 

periodista,  agafant  un  diari 
de  damunt  de  la  taula 

Sí?  Aont? 

pinxo,  indicant-li  amb  el  dit 

Aquí:  als  «Sucesos».  Llegeixi:  «Ayer  un  des- 
vergonzado...»  (Modest.)  Soc  jo! 

DR.  CAMPS 

Ja  us  en  podeu  anar! 

PINXO 

Estimando...  i  moltes  gràcies! 

(Va  per  anar-se'n.  El  Poliçón  el  detura.) 

POLIÇÓN 

jDespacito,  amigo! 

pinxo,  fent  el  pagès 
Ja  puc  anar  sol,  ja! 

POLIÇÓN 

iEsto  se  lo  contaràs  al  Delegado! 

DR.  CAMPS 

Fins  a  un'altre!  (Al  Poliçón.)  Aquí  té  el  parte. 
(El  Poliçón,  que  du  el  casco  a  la  mà,  li  ensenya 
el  número.  El  Doctor,  escrivint  en  el  llibre.)  Vuit- 
cents  trenta  vuit. 

POLIÇÓN 

Quede  usted  con  Dios. 

pinxo,  al  Poliçón 

Sànchez!  Veig  que  us  han  pres  el  número!  Vuit- 
cents  trenta  vuit?  Encara  tindré  sort;  és  un  cap- 
i-cua!  (Se'n  van.) 


ESCENA  IX 
Dr.  Camps  i  Periodista 

periodista 

I  pensar  que  tipus  com  aquest  que  se'n  ha  anat 
eren  algun  dia  una  força  electoral !  Vaja,  diguin 
lo  que  vulguin,  els  temps  milloren! 

DR.  CAMPS 

Creu  vostè? 

periodista 
I  vostè  no? 

dr.  camps 

En  una  Casa  de  Socorro  és  difícil  ésser  opti- 
mista. 

PERIODISTA 

I  tenen  molta  feina,  en  aquesta? 

DR.  CAMPS 

Déu  n'hi  dó!  No'ns  podem  queixar! 

PERIODISTA 

Sí,  en  un  barri  ont  hi  ha  tantes  fàbriques! 

DR.  CAMPS 

I  tantes  tavernes! 

PERIODISTA 

Misèria,  veliaquí.  Perquè,  en  el  fons,  no  hi  ha 
més  que  gana,  res  més  que  gana! 

conserge,  entrant 
Dispensin.  L'operat  està  cridant  que  té  gana... 

periodista,  interrompent 
Ho  veu? 

CONSERGE 

...  i  diu  que  si  no  li  donen  menjar  es  treurà  el 
vendatge.  (Se'n  entoma.) 

dr.  camps,  alçant-se  ràpid 

Còm  s'entén!  Ja  hi  vaig!  (Al  Periodista.)  Ja'm 
dispensarà... 

PERIODISTA 

Vol  callar!  Jo,  amb  el  séu  permís,  em  quedaré 
un  moment  per  a  acabar  l'informació. 

DR.  CAMPS 

Aquí  és  a  casa  seva...  (Donant-li  una  targeta.) 
1  aquí  també. 

periodista,  llegint 

Doctor  Joan  Camps.  Ronda...  Ja'l  coneixia  de 
nom. 

(S'assenta  allà  ont  seia  el  Doctor,  i  es  disposa 
a  escriure.) 

DR.  CAMPS 

Li  estimaré,  doncs,  que  no  l'oblidi  al  fer  la  ga- 
setilla. (Se'n  va.) 

**  ESCENA  X 

Conserge,  Mme.  Kri-kri  1 
i  Periodista  (que  està  escrivint) 


conserge,  entrant  amb  Mme.  Kri-kri 

Ja  li  he  dit  que  no  podem  entregar-li  el  gocet 
sense  ordre  de  don  Joan.  Esperi's  aquí  un  mo- 
ment, que  tot  seguit  vindrà. 

mme.  kri-kri,  enfadada 

L'esperaré  doncs,  si  no  hi  ha  més  remei !  (S'as- 
senta.) Però  trobo  que  això  és  un  colmo. 

CONSERGE 

Sí?  Digui-me'l!  Si  me'l  diu,  jo  ni  diré  un:  el 
del  camillero.  (La  Madame  ni  se  l'escolta.  El  Pe- 
riodista segueix  escrivint,  sense  adonar-se  dels 
qui  han  entrat.  El  Conserge,  tot  anant-se'n,  mi- 
rant-se a  la  Madame:)  Qui  li  diré  que  és? 

MME.  KRI-KRI 

Mme.  Kri-kri.** 
(El  Periodista,  que  ha  acabat  d'escriure,  ficant-se 
les  quartilles  a  la  butxaca,  adonant-se  de  la 
Madame,  diu:) 

1 )-  Que  parla  amb  marcat  accent  francès. 

PERIODISTA 

Tinc  el  gust  de  saludar-la,  Mme.  Kri-kri,  des 
Folies  Bergère  de  París. 

MME.  KRI-KRI 

Ah,  és  vostè,  Ribes?  Poc  el  feia  per  aquí. 

PERIODISTA 

Nosaltres,  els  periodistes,  anem  a  tot  arreu;  vui 
dir  que  l'ofici  s'ho  porta.  Tant  aviat  som  a  l'Ajun- 
tament per  a  interviewar  un  regidor,  com  som 
a  la  presó... 

mme.  kri-kri,  interrompent 
Per  a  interviewar-ne  un  altre? 

PERIODISTA 

Què  diu  ara,  Madame?  No'ns  desacrediti  el  Mu- 
nicipi! 

mme.  kri-kri,  rient 

Jamais!...  Precisament  jo'n  conec  un  de  regi- 
dor, que... 

periodista 
L'apellido,  l'apellido. 

mme.  kri-kri 
No'l  diré  pas:  secret  professional. 

PERIODISTA 


El  nom,  doncs!  Es  diu...  (pensant)  Pere?  Pau? 
No,  que  de  Pau  no  n'hi  ha  cap!  Joan?  Antón? 

MME.  KRI-KRI 

Oh!  Calli,  que  aquest  nom  em  porta  el  record 
d'un'altra  persona  que  jo  he  volgut  molt.  Oh, 
Antoine! 

PERIODISTA 

Potser  és  deia  Antoine,  el  séu  primer  amor? 

MME.  KRI-KRI 

No  ho  sé.  A  catorze  anys  vaig  tenir  el  tifus 
i  vaig  perdre  la  memòria! 

PERIODISTA 

Ja  veig  que  no  sabré  el  nom  del  regidor.  És  de 
la  Dreta?  És  de  l'Esquerra?  És... 

mme.  kri-kri,  interrompent 
És...  inútil  que  m'ho  pregunti. 

PERIODISTA 

Tant  que  m'  hauria  agradat  saber-lo  per  a  fer 
gresca  amb  els  companys!  Però  vostè  és  impene- 
trable! 


48  D.   I    V.   COROMINAS   PRATS 

MME.   KRI-KRI 

No  tant,  no  tant ! 

PERIODISTA 

Bah!  Deixem-ho  córrer...  Sab  que  m'estranya 
que,  amb  el  poc  temps  que  és  a  Barcelona,  parli 
tant  bé  la  nostra  llengua? 

MME.  KRI-KRI 

L'he  practicada  beaucoup.  Ademés,  ja  la  sabia 
un  xic  :  jo  sóc  de  Perpinyà. 

PERIODISTA 

Em  creia  que  era  de  París. 

MME.   KRI-KRI 

Totes  les  artistes  som  de  París...  al  cartell. 

PERIODISTA 

Oh!  París!  París!...  Aquell  Quartier  Latin! 

MME.  KRI-KRI 

I  aquell  Montmartre! 

PERIODISTA 

I  el  Luxembourg,  ont  me'l  deixa? 

MME.  KRI-KRI 

I  ont  em  deixa  el  Bois  ? 

PERIODISTA 

A  mi  que  no'm  toquin  el  Boul'Mich! 

MME.  KRI-KRI 

A  mi  que  no'm  treguin  del  Moulin  Rouge.> 

PERIODISTA 

Jo  n'he  fet  tres  anys  la  correspondència  per  al 
meu  diari. 

MME.  KRI-KRI 

Fa  molt  temps  que  és  arribat? 

PERIODISTA 

D'ont? 

MME.  KRI-KRI 

De  París. 

PERIODISTA 

No  hi  he  estat  mai  :  feia  la  correspondència 
des  de  la  Redacció. 

MME.  KRI-KRI 

De  manera  que  enganyava  al  públic? 

PERIODISTA 

No.  Si  ja  ningú  hi  creu.  (Entra  el  Dr.  Camps.) 
Miri,  aquí  tenim  al  doctor. 

4 

ESCENA  XI 
Dits  i  Dr.  Camps;  després  la  Dóna  de  la  vacuna 

PERIODISTA 

L' estava  esperant  per  a  despedir-me  de  vostè, 
doctor,  i  donar-li  les  gràcies  per  les  seves  aten- 
cions. Permeti'm,  abans  d'anar-me'n,  que  li  pre- 
senti a  Mme.  Kri-kri,  l'aplaudida  chanteuse,  que 
li  vol  demanar  alguna  cosa...  que  no  m'ha  dit. 

DR.  CAMPS 

Procuraré  servir-la. 

periodista,  encaixant 
A  reveure,  Madame.  Passi-ho  bé,  doctor. 

DR.  CAMPS 

Tant  gust.  (A  la  Madame.)  Faci  l' obsequi  de 
sentar-se. 

MME.  kri-kri 
Merci.  (Ho  fa.) 

dóna  de  la  vacuna,  despertant-se, 
acostant-s'hi  tímidament 

Dispensi,  senyor  metge,  però  com  que  tinc  un 
xic  tard... 

DR.  CAMPS 

Tot  seguit  estic  per  vostè. 

MME.  KRI-KRI 

Venia,  doctor,  per  a  parlar-li  d'un  assumpte 
particular... 

dr.  camps,  a  la  Dóna  de  la  vacuna 

Passi  un  moment  aquí  fóra,  si  és  servida!... 
(Acostant-s'hi.)  Ja  ho  ha  sentit:  és  assumpte  par- 
ticular. {Empenyent-la  suaument.) 

(Desseguida  que  és  fóra,  tanca  la  porta.  La 
Madame  somriu.) 


ESCENA  XII 
Dr.  Camps  i  Mme.  Kri-kri 

dr.  camps 
Tanco,  perquè... 

mme.  kri-kri 

Tant  se  val !  En  un  despatx  de  metge  no  té  res 
de  particular.  Del  reste,  ja  hi  estic  acostumada. 
Arreu  ont  vaig,  tanquen  tot  seguit  la  porta. 

DR.  CAMPS 

A  què  dec  agrair...  la  seva  visita? 

MME.   KRI-KRI 

He  vingut  al  saber  que  havien  agafat  al  meu 
chéri  i  que  l'havien  portat  ici. 

dr.  camps,  amb  petit  geste  de  repugnància 
Aquell  és  el  séu  chéri?  Aquell  del  pèl  arriçat? 

MME.  KRI-KRI 

Le  mème. 

DR.  CAMPS 

I  vostè  s'interessa  per  ell? 

MME.  KRI-KRI 

Sí,  senyor. 

DR.  CAMPS 

Sembla  mentida  :  en  fi :  qüestió  de  gustos. 

MME.  KRI-KRI 

Jo  me  l'estimo  molt. 

DR.  CAMPS 

No;  ja  veig  que  no  se  n'amaga. 

MME.  KRI-KRI 

És  tant  çarinyós!  Ai,  si  vostè  sabia  com... 

dr.  camps,  interrompent 

Suposo  que  no  ha  vingut  per  a  contar-me  les 
seves  gràcies? 

MME.  KRI-KRI 

Jo  espero,  doctor,  que  no  s'oposarà  a  que  me 
l'entreguin.  ,». 

DR.  CAMPS 

Jo?...  Això  és  cosa  del  jutge!...  Què  vol  que  hi 
faci,  jo? 

MME.  KRI-KRI 

El  conserge  m'ha  dit  que  ho  havia  de  demanar 
a  vostè,  que  l'havien  tancat  per  ordre  seva. 

dr.  camps,  desorientat 

Per  ordre  meva?...  Entenem-nos  :  de  qui  parla 
vostè? 

MME.  KRI-KRI 

Del  meu  chéri,  del  meu  petit  chién,  del  meu 
gocet. 

DR.  CAMPS 

Ah!  D'aquell  goç  rabiós!  Jo'm  creia...  Dispensi! 

MME.  KRI-KRI 

No  és  pas  rabiós! 

DR.  CAMPS 

De  poc  que  no  mocega  a  un  pagès. 

MME.  KRI-KRI 

El  dèu  haver  inquietat. 

DR.  CAMPS 

De  moment,  he  dit  que'l  tanquessin...  Pensava 
enviar-lo  al  Laboratori. 

MME.  KRI-KRI 

El  meu  chéri  no  és  pas  rabiós.  Això  són  calum- 
nies del  porter,  que  li  vol  mal,  a  ell  i  a  moi,  cre- 
gui'm. Ell  és  qui  l'ha  dut  aquí.  Més  jo'm  quei- 
xaré al  proprietaire  de  la  casa,  que  és  un  senyor 
molt  fi  i  amable...  i  que  toujours  li  fa  festes. 

DR.  CAMPS 

És  natural. 

MME.  KRI-KRI 

Li  agraden  a  vostè  els  goços? 

DR.  CAMPS 

No  gaire.  Dic  que  és  natural,  perquè  sempre 
es  comença  per  fer  una  festa  al  goç...  quan  la  mes- 
tressa és  guapa. 

MME.  KRI-KRI 

Vostè  és  molt  gentil,  doctor...  Però  si  la  festa 

de  que  parla  porta  segona  intenció...  (Coqueta.) 
devegades,  si  no  mocega  el  goç,  mocega  la  mes- 
tressa. 

DR.  CAMPS 

Això  sí  que  no  dèu  dir-ho  per  vostè. 

MME.  KRI-KRI 

Li  sembla  que  no  tinc  dents  per  a  fer-ho? 

DR.  CAMPS 

Dents,  prou  :  lo  que  no  dèu  tenir  són  ganes. 

MME.  KRI-KRI 

Depèn  de  la  persona.  Si  aquesta  és  simpàtica... 

DR.  CAMPS 

I  rica? 

MME.  KRI-KRI 

Oh!  Tots  els  metges  són  positivistes.  Que  no 
hi  creu  vostè  en  l'amor?  Segur  que  és  escèptic! 

DR.  CAMPS 

Assèptic! 

MME.  KRI-KRI,  tittlt 

Això  és  una  qualitat  per  a  un  doctor. 

DR.  CAMPS 

Que  li  dèu  ser  indiferent...  ja  que  no  necessita 
al  metge. 

MME.  KRI-KRI 

Prou  que'l  necessitaria,  no  cregui.  Je  suïs  ma- 
lade! 

DR.  CAMPS 
Sí? 

MME.  KRI-KRI 

Pateixo  del  cor. 

DR.  CAMPS 

No  ho  crec. 

MME.  KRI-KRI 

No  ho  vol  creure?...  Ausculti'm. 

DR.  CAMPS 

Amb  molt  gust.   ,  (Ho  fa.  Petita  pausa.) 

MME.   KRI-KRI 

No  sent  alguna  cosa? 

DR.  CAMPS 

Prou!  ** 

MME.  KRI-KRI" 

Veritat?  Digui'm  què  tinc! 

DR.  CAMPS 

Amb  un  examen  tant  superficial  no  m'atreveixo 
a  fer  diagnòstic;  si  és  que  vol  medicar-se,  l'exami- 
naré amb  més  deteniment  a  casa  seva.  El  cas  val 
la  pena.  Precisament  són  la  meva  especialitat 
aquesta  classe  de  malaltes...  dic,  de  malalties. 

MME.  KRI-KRl 

Ah !  Jo  sóc  certa  que  hi  dec  tenir  alguna  cosa, 
al  cor!  He  sofert  tant!  Ah!  Si  li  contés...  Perquè, 
aquí  ont  me  veu,  jo  vinc  de  molt  bona  família. 

DR.  CAMPS 

Prou  que's  coneix. 

MME.  KRI-KRI 

Perquè  vostè  és  un  home  intel•ligent...  I  creu, 
doncs,  que  això  sia  grave? 

DR.  CAMPS 

Podria  tornar-s'hi.  Aquests  mals  corren  llegua 
per  hora. 

MME.  KRI-KRI 

Doncs,  quan  vulgui. 

DR.  CAMPS 

Aquest  mateix  matí  o  a  la  tarde. 

MME.  KRI-KRI 

No,  a  la  tarde  no...,  al  soir  tampoc. 

DR.  camps 

Doncs  vindré  al  sortir  d'aquí.  (Treient-se  un 
carnet  i  escrivint:)  Aribau,  número... 

MME.  KRI-KRI 

Còm  ho  sab  que  visc  al  carrer  d'Aribau? 

DR.  CAMPS 

L'ull  clínic. 

MME.  KRI-KRI 

8,  segon,  segona. 
(Es  treu  una  targeta  del  manguito  i  li  dóna.) 

DR.  CAMPS 

Permeti'm  un  moment.  (La  torna  a  auscultar.) 
És  per  a  anar-me  informant.  (La  percuteix.) 

MME.  KRI-KRI 

Em  poso  completament  a  les  seves  mans. 

ESCENA  XIII 
Dits  i  Conserge 

conserge,  entrant,  des  de  la  porta 

D.  Joan.  (Veient  lo  que  fa.)  Res.  Faci,  faci. 

(Va  per  tornar-se' n.) 

DR.  CAMPS 

Entreu.  (El  Conserge  entra.  A  la  Madame.) 
Sí,  sí:  me'n  vaig  fent  perfecte  càrrec!  (Al  Conser- 
ge.) Què  hi  ha? 

CONSERGE 

Res.  No  recordant-nos  del  borratxo,  havíem 
tancat  el  goç  al  mateix  quarto.  De  primer  hi  ha- 
via molta  quietut...  La  tempestat  ha  vingut  des- 
prés, s'han  barallat  i... 

MME.  KRI-KRI 

Mon  pauvre  chéri! 

DR.  CAMPS 

1  què  ha  fet? 

CONSERGE 

He  tret  el  goç... 
(Com  si  agafés,  ple  de  repugnància,  el  goç  i  el 
llencés.) 

MME.  KRI-KRI 

Mon  pauvre  chéri!  Ont  és,  ara? 

CONSERGE 

Allí  al  pati  que  s'aixuga. 

MME.  KRI-KRI 

Que  s'aixuga,  diu? 

CONSERGE 

Ja  veurà,  en  aquella  tempestat  no  tot  eren  trons... 

DR.  CAMPS 

Sí  que  dèu  haver  quedat  galdós... 

CONSERGE 

Figuri's,  amb  la  mala  mar  que  hi  havia  al  quarto. 

DR.  CAMPS 

Doncs,  abans  d'entregar-lo  a  la  senyora,  que'l 
ve  a  reclamar,  és  precís  que's  renti  i  es  desinfecti. 

MME.  KRI-KRI 

Mon  pauvre  chéri!  Un  goç  de  raça! 

CONSERGE 

De  raça?  Un  goç  paté! 

MME.  KRI-KRI 

L'any  passat  se'm  va  morir  el  germà  d'aquest. 

CONSERGE 

El  Pathéfrère! 

(El  Doctor  s'indigna  al  sentir  el  xisto.) 

mme.  kri-kri,  amb  enuig 
Què  graciós! 

dr.  camps,  irat 

És  una  calamitat!  En  quant  al  séu  chéri,no  tin- 
gui cap  cuidado  :  li  quedarà  com  nou.  (Al  Con- 
serge, donant-li  una  ampolla,  que  treu  precipita- 
dament de  l'armari.)  Teniu,  tireu  un  raig  d'això 
a  l'aigua  al  rentar-lo. 

mme.  kri-kri,  al  Conserge 
No  li  facin  mal :  tractin-lo  amb  carinyo. 

(Se'n  va  el  Conserge.) 

dr.  camps,  a  Mme.  Kri-kri 

Per  a  que  no  passi  ànsia,  si  vol  presenciar  la 
toilette  de  la  bestiola,  pot  fer- ho.  El  pati  és  al 
final  d'aquest  corredor. 

MME.  KRI-KRI 

Hi  aniré,  doncs. 

DR.  CAMPS 

Jo  mentrestant  vacunaré  an  aquella  dóna,  que 
té  pressa. 

(Se'n  va  la  Madame,  deixant  damunt  la  taula  el 
séu  manguito.) 


ESCENA  XIV 
Dr.  Camps  i  la  seva  Senyora 


dr.  camps,  que  sent  trucar  a  la  porta 
amb  els  dits 

Endavant!  Hola!  Ets  tu? 


SRA.  CAMPS 

Que  no  t'ho  havien  dit  que't  vindria  a  buscar? 

DR.  CAMPS 

Sí,  tens  raó!  En  Brichs  m'ha  dit  que  havies 
telefonat. 

SRA.  CAMPS 

A  tota  aquella  gent  has  de  visitar,  encara? 

DR.  CAMPS 

Sí.  Ja  veus  si  en  tinc  de  feina... 

SRA.  CAMPS 

Ja  els  visitarà  el  que  faci  la  guardià  després  de 
tu.  No  acabes  ara?  Falta  un  minut  per  les  onze 
i  mitja. 

DR.  CAMPS 

Sí,  però... 

SRA.  CAMPS 

Tindries  d'acompanyar-me  a  una  de  les  misses 
per  la  pobre  tia...  encara  serem  a  temps  per  l'úl- 
tima. 

DR.  CAMPS 

No  puc;  precisament  al  sortir  tinc  d'anar  a  fer 
una  visita... 

SRA.  CAMPS 

Aont? 

DR.  CAMPS 

Al  carrer  d'Aribau.  Una  pobre  malalta  del 
cor...;  un  cas  molt  interessant. 

SRA.  CAMPS 

Ja  hi  aniràs  a  la  tarde!  Què  és  aquesta  olor  que 
fas? 

DR.  CAMPS 

D'algún  medicament:  jo  no  la  sento! 

SRA.  CAMPS 

No,  és  de  perfumeria.  {Adonant-se  del  man- 
guito.)  I  aquest  manguito? 

DR.  CAMPS 

Just...  sí...  ja  t'explicaré,  sabs? 

sra.  camps,  olorant  el  manguito 

I  és  la  mateixa!  {Treu  de  dintre  una  cartereta, 
l'obra  i  en  retira  una  targeta;  llegeix:)  Jeanne 
Kri-kri,  Aribau,  8.  Ai,  jo'm  trobo  malament!  (Va 
per  a  desmaiar-se,  però  es  repensa,  i  diu,  feta 
una  fúria.)  Ont  és  aquesta  donota?  Ont  la  tens? 

DR.  CAMPS 

Calma't,  dóna:  un  cop  t'hagi  explicat... 

sra.  camps,  ràpidament,  fins  al  final  de  l'escena 
És  inútil ! 

dr.  camps 
Aquesta  senyora... 

sra.  camps 
Senyora...? 

dr.  camps 
Aquesta  Madame,  doncs,  té  un... 

sra.  camps 
Un...?  Potser  són  varios...!  I  què  més? 


• 

DR.  CAMPS 

Té  un  goç,  que... 

SRA.  CAMPS 

Quin  fàstic!! 

DR.  CAMPS 

Que  ha  mocegat  a... 

SRA.  CAMPS 

Fort! 

DR.  CAMPS 

Si  no'm  deixes  explicar... 

SRA.  CAMPS 

És  inútil  :  ja  t'ho  he  dit.  Té,  ja  la  tens  aquí! 


ESCENA  XV 
Dits,  Mme.  Kri-kri,  amb  el  goç,  i  Conserge 

mme.  kri-kri,  entrant  amb  el  goç  a  braç 

Això  és  un  abús!  Això  és  intolerable!  Mon  po- 
bre chéri,  que  era  blanc  com  una  gardènia,  mi- 
rin com  és  esdevingut!  (Fa  festes  al  goç.)  Le  pe- 
tit chéri  a  sa  me-mère. 
{Agafa  el  sac  de  la  Dona  de  la  Vacuna  i  aixuga 

el  goç.) 

5 

dr.  camps,  al  Conserge,  portant-lo  a  part 
Però,  què  haveu  fet! 

CONSERGE 

Lo  que  vostè  m'ha  dit.  He  tirat  a  l'aigua  un 
raig  d'això  que  m'ha  donat.     (Li  torna  el  frase.) 

dr.  camps,  llegint  l'etiqueta 

Nitrat  de  plata!  Malviatge!  Naturalment  que 
s'ha  tornat  negre!  Res,  que  he  agafat  un  frase 
per  altre.  Com  ho  arreglo?  (A  Mme.  Kri-kri.)  No 
és  res  això! 

mme.  kri-kri 

Com  s'entén,  no  és  res? 

dr.  camps 

Miri,  desinfectat  amb  aquest  líquid,  no  hi  ha 
por  de  que  se  li  torni  rabiós;  és  una  cosa  admi- 
rable. És  l'últim  descobriment  de  l'Institut  Pas- 
teur. 

CONSERGE 

Nosaltres  en  diem  una  pasteurada. 

MME.  KRI-KRI 

Sí,  eh?  I  a  mi  què'm  conta!  Això  és  un  incalifi- 
cable  abús  de  confiança!  Devia  advertir-me.  Ves 
ara  com  se'n  va  aquest  color  del  goç? 

CONSERGE 

Vol  dir  aquest  color  del  goç  com  fuig? 

MME.  KRI-KRI 

Cest  çà.  Com  se  treu? 

CONSERGE 

Jo'l  duria  a  casa  d'un  quitamanchas,  o  potser, 
fregat  amb  pasta  Amor. 

MME.  KRI-KRI 

Amb  pasta?...  Ja  me  l'ha  prou  empastifat  vostè! 
I  lo  que  temo  és  que  se'm  mori;  mirin  què  trist 
està! 

CONSERGE 

És  la  novetat.  Ara,  com  se  veu  vestit  de  dol,  li 
fa  sorpresa...  Però  ja  s'hi  anirà  fent  i  estarà  ale- 
gre. A  les  persones  els  passa  lo  mateix. 

(La  senyora  del  Doctor  esclata  en  una  rialla.) 

MME.  KRI-KRI 

Se'n  pot  ben  riure  la  Madame! 

SRA.  CAMPS 

Oh,  sí :  per  això  m'he  quedat ! 

MME.  KRI-KRI 

Què  diu? 

SRA.  CAMPS 

He  entrat  un  moment  per  a  donar  un  recado 
al  meu  marit,  i  em  diu  :  «Queda't,  si  vols  riure 
una  estona,  que  veuràs  una  francesa  enfurismada.» 
(Al  séu  marit,  fent-li  una  magarrufa.  Aquest  està 


68  D.   I    V.   COROMINAS   PRATS 

una  mica  astorat.)  Ets  un  plaga!  Dispensi,  ma- 
dame,  això  és  una  broma...,  una  farsa  que  li  ha 
fet  el  meu  marit! 

MME.  KRI-KRI 

Passa  de  farsa!  Ah,  però  vostè  és  casat? 

SRA.  CAMPS 

Li  havia  dit  que  era  solter?  Un'altra  farsa!  Te- 
nim set  criatures! 

MME.  KRI-KRI 

Horror!  Jo...  Vostè  m'ha  fet  pintar  el  goç  i  a  mi 
m'ha  pintat  la  cigonya!  Me'n  vaig.  No'n  vui  veure 
ni  la  pinta,  de  vostè.  Jo  reclamaré  al  consulat! 
(Pren  el  manguito.i  se'n  va  furiosa  amb  el  goç. 

El  Conserge  suri  darrera  d'ella.) 

sra.  cam.ps,  irònica,  al  sèu  marit 

Espero  que  no  tindràs  queixa  de  mi.  Si  creies 
que  la  teva  dóna  t'anava  a  posar  en  ridícol  amb 
una  escena  de  gelosia  i  el  séu  corresponent  atac 
de  nervis,  t'has  equivocat. 

dr.  camps 
Jo't  diré... 

sra.  camps 

No'm  diguis  res.  Si  la  vols  anar  a  desenfadar, 
ja  ho  sabs :  Aribau,  8.  Si  de  cas,  deixa  la  cartera, 
serà  més  prudent!  Es  a  dir,  no:  que  per  a  desen- 
fadar-la  et  faria  falta. 

DR.  CAMPS 

Perdona'm  i  no'n  parlem  més!  Com  ja  déus 
haver  endevinat,  era  la  primera  vegada  que  la 
veia...  i...  Però  m'has  donat  una  lliçó  que't  juro 
no  oblidaré  mai ! 

sra.  camps,  somrient 
Un  papà  de  set  criatures! 

DR.  CAMPS 

No'ns  en  falten  més  que  sis...  Però...  qui  sab! 

(Es  treu  la  brusa  i  es  posa  l'americana  i  el  bar- 
ret.) 

sra.  camps,  còmicament  alarmada 

Eh!  Ni  en  broma!...  Que  acabes  la  guardià,  que 
veig  que't  treus  la  brusa? 

DR.  CAMPS 

Sí,  i  t'acompanyo  allà  ont  vulguis. 

sra.  camps,  irònica 
No  ho  facis  com  una  reparació,  ara. 

dr.  camps,  galant 
És  una  satisfacció! 

sra.  camps 
Diga-li  hache! 

DR.  CAMPS 

No  és  una  satisfacció  que't  dono,  sinó  una  sa- 
tisfacció que'm  dono  jo  a  l'anar  amb  tu. 

sra.  camps,  somrient 

Sí,  ja  hi  pots  tirar  xarop;  sempre  tens  una  pa- 
raula dolça,  tu;  però  lo  que  anaves  a  fer  és  molt 
recent,  i  en  sento  encara  l'amargantor. 

dr.  camps 
Jo  sé  un  medi  de  neutralitzar-la! 

sra.  camps 
Sí?  Quin? 

DR.  camps 
Amb  una  abraçada!  (L'abraça.) 

sra.  camps 
Lo  que  és  saber  de  química! 

conserge,  entrant 
Don  Joan.  (Al  veure-ho.)  Res,  faci,  faci ! 

dr.  camps 

Escolteu!  (Mirant  el  rellotge.)  Són  dos  quarts 
de  dotze.  Jo  me'n  vaig. 

CONSERGE 

I  si  l'operat  es  despacientava  demanant  menjar? 


A  LA   «CASA  DE  SOCORRO»  71 

DR.  CAMPS 

A  la  tarde  pot  donar-li  una  taca  de  caldo,  pe- 
tita, perquè  no'l  reprengui. 

conserge 
No  tingui  por:  és  de  cubito. 

DR.  CAMPS 

Adeusiau. 

CONSERGE 

Passi-ho  bé,  don  Joan.  Passi-ho  bé,  senyora. 
(Se'n  van  el  Doctor  i  la  seva  senyora.) 


ESCENA  ULTIMA 
Conserge  i  Dóna  de  la  vacuna 


(El  Conserge  recull  els  diaris  i  arregla  la  taula. 
Entra  la  Dóna  de  la  Vacuna.) 

dóna  de  la  vacuna 

Veig  que  el  senyor  metge  se  n'ha  anat  sense 
recordar-se  de  mi.  Em  sab  greu,  tant  que  m'he 
esperat!...  Ba,  tornaré  un  altre  dia!  (Prenent  el 
seu  sac,  que  està  en  una  cadira,  i  posant-se'l.) 
Sembla  que  sigui  mullat  aquest  sac!  (Estornuda.) 

CONSERGE 

L'habitació  és  un  xic  humida.  Però  no  se'n 
vagi,  si  vol  que  la  vacunin.  Tot  seguit  serà  aquí 
el  Dr.  Ponset.  Segui. 

(Distretament  li  ofereix  la  cadira  ont  hi  ha  la 
llanceta  i  el  cotó,  que  porta  a  primer  terme.) 

DÓNA  DE  LA  VACUNA 

Vol  dir?  L'esperaré,  doncs.  (S'asseu  a  la  cadira 
indicada.)  Ai,  ai ! 

(S'aixeca  cridant.  Hi  corre  el  Conserge,  adivi- 
nant  lo  que  ha  passat  Li  treu  la  llanceta  d'allà 
ont  la  tenia  clavada.) 

CONSERGE 

No  cal  que  l'esperi!  Ja  està  vacunada!   ■ 


TELO 


LLETRA  DE  LA  MÚSICA 


ESCENA  VI 

PAGÈS 
I 

Passava  jo,  havent  esmorzat, 
tot  satisfet  i  malmandat, 

quan  al  se  enfront 

—  vatúa  el  món !  — 

d'una  revendería, 

d'allí  al  costat 

surt  disparat 
un  diastre  de  goç. 

--Es  rabiós! — 
diu  la  gent  que  allí  hi  havia, 

i  ell  que  nyac! 

com  un  foll 
se  m'agafa  al  genoll ! 

chor  i  pagès,  a  duo 

Es  rabiós !,  diu  la  gent  que  allí  hi  havia, 
i  ell  que  nyac!,  com  un  foll, 
se  li  agafa  al  genoll ! 
Oi,  oi,  oi,  oi! 

II 

Els  seus  ullals  m'ha  ben  clavat 
el  maleït!,  l'esperitat. 
Jo  no  sé  aon 
— vatúa  el  món!  — 
s'ha  amagat  quan  fugia. 
S'il  gués  arreplegat 
l'hauria  estocinat. 
Malviatge  el  goç ! 
— Es  rabiós!,  etc. 


ESCENA  X 

conserge,  que  s'haurà  quedat  en  escena 
a  l'anàr-se'n  el  Doctor  Camps,  al  Periodista, 
que  està  escribint  i  pendrà  nota  de  lo  que  canta 

Sab  lo  que  hi  podria  posar  en  el  séu  diari?... 
Que... 

I 

Tenim  aquí  a  Barcelona 
molts  modos  per  pendre  mal, 
automòbils  i  tramvies 
són  la  causa  principal. 

Mil  perills  hi  ha  per  la  Rambla, 
travessar-la  es  se  atrevit..., 
mes  per  'quell  que  s'hi  passeja 
n'hi  ha  molts  més  al  ser  de  nit. 
Ja  ho  pot  posà, 


«k 

que  és  ben  cert  i  li  asseguro 
que  ningú  m'ho  negarà. 

II 

Porten  algunes  senyores 
tals  agulles  al  barret, 
que  quan  pugen  al  tramvia 
és  precís  no  estar  distret. 

En  aquelles  plataformes 

— ja  us  dic  jo  que  és  un  embull !  — 

o  bé  us  buiden  la  butxaca 

o  bé  us  buiden  algun  ull! 

Ja  ho  pot  posà,  etc. 

Amb  el  séu  permís;  sento   enraonament  allí 
fóra... 
(Se'n  va  i  torna  entrar  tot  seguit  acompanyant 

a  la  Madame.y 


Mme.  Kri-kri 

Couplet 

Madam  Kri-kri  (bis) 
del  Folíe  Bergè  de  Pari. 
L'estrella  soc  d'un  musical : 
jo  ballo  el  tango  i  el  quecból; 
ballo  les  dances  de  l'Orient; 
canto  couplets  gens  malament. 
Je  suis  chanteuse,  (bis) 
je  suis  gommeuse : 
la  més  chic  i  elegant  de  Parí. 


4* 

ESCENA  XII 
Doctor  i  Mme  Kri-kri 

DR.  CAMPS 

Sento  aquí  dins  un  moviment... 

MME.   KRI-KRI 

Ai  que  és  dolent! 

DR.  CAMPS 

Un  moviment  acompassat 

que  va  alternat 
amb  un  cruixit  alarmador... 

MME.  KRI-KRI 

Què  diu,  Doctor!  (bis) 

DR.  CAMPS 

Està  el  seu  cor  molt  dilatat; 

dèu  ser  tractat 
amb  un  massatge  que  jo  sé... 
Cregui'm  a  mi,  li  anirà  bé! 

MME.  KRI-KRI 

Si  creu  que  això  m'ha  de  curar. 

DR.  CAMPS 

Qui  ho  pot  dubtar? 

MME.  KRI-KRI 

Ho  he  provat  tot,  empro  si  creu 

que'l  remei  séu 
m'ha  d'anar  bé,  com  que  és  extern... 

DR.  CAMPS 

També  és  intern  (bis). 

MME.   KRI-KRI 

Si  és  que  no  m'ha  de  fer  cap  mal, 

li  dic  formal, 
vull  medicar-me  tot  seguit, 
que,  si  convé,  fins  faré  llit. 

els  dos  Bona  és  la  medicina 

ell  I  que  cura  mals  del  cor; 

ella  i  si  cura  mals  del  cor. 

ell  1  Lo  que  jo  li  proposo, 

ella  l  lo  que  vostè'm  proposa, 

ell  l  és  el  remei  millor, 

ella  f  per'  mi  serà  el  millor. 


DELS  MATEIXOS  AUTORS 


Burgeseta,  comèdia  en  tres  actes. 
Bèstia  assenyalada,  drama  en  un  acte. 


Preu:  una  pesseta 


